turjo4nis/wikipedia-bn-dump-20250701 huggingface dataset:
হ্যামিল্টন মাসাকাদজা

হ্যামিল্টন মাসাকাদজা (; জন্ম: ৯ আগস্ট, ১৯৮৩) হারারেতে জন্মগ্রহণকারী জিম্বাবুয়ের ক্রিকেটার। জিম্বাবুয়ে দলের পক্ষ হয়ে তিনি মূলতঃ ডানহাতি ব্যাটসম্যান হিসেবে অংশগ্রহণ করে থাকেন। তবে দলের প্রয়োজনে মাঝে মাঝে ডানহাতি লেগ ব্রেক বোলাররূপেও আবির্ভূত হন তিনি। শিঙ্গিরাই মাসাকাদজা তার সহোদর ভাই। ভ্রাতৃদ্বয় উভয়েই জাতীয় দলের হয়ে আন্তর্জাতিক ক্রিকেট খেলছেন। এছাড়াও তারা মাউন্টেনিয়ার্সের সদস্য।

খেলোয়াড়ী জীবন 
ফেব্রুয়ারি, ২০০০ সালে প্রথম কৃষ্ণাঙ্গ জিম্বাবুইয়ান হিসেবে প্রথম-শ্রেণীর ক্রিকেটে শতরান করেন। এর কিছুদিন পর জুলাই, ২০০১ সালে টেস্ট ক্রিকেটে অভিষিক্ত হন ওয়েস্ট ইন্ডিজের বিরুদ্ধে। হারারেতে অনুষ্ঠিত ঐ টেস্টে তিনি ১১৯ রান করে বিশ্বের সর্বকনিষ্ঠ খেলোয়াড় হিসেবে রেকর্ড করেন। হাইস্কুলের ছাত্র হিসেবে ঐ সময় তার বয়স ছিল মাত্র ১৭ বছর ২৫৪ দিন। কিন্তু বাংলাদেশের উদীয়মান ক্রিকেটার মোহাম্মদ আশরাফুল শ্রীলঙ্কার বিরুদ্ধে শতক করে তার এ রেকর্ড ভেঙ্গে ফেলেন ঐ বছরের আগস্ট মাসে।

ডিসেম্বর, ২০০৭ সালে একদিনের আন্তর্জাতিক ক্রিকেটে তিনি পুনরায় রেকর্ড বইয়ে নিজের অবস্থান চিহ্নিত করেন। প্রতিপক্ষ ওয়েস্ট ইন্ডিজ দলের বিপক্ষে উদ্বোধনী জুটিতে ভুসি সিবান্দাকে সাথে নিয়ে ১৬৭ রানের জাতীয় রেকর্ড গড়েন। এক্ষেত্রে তিনি ৮০ রান করেন। টেস্ট খেলুড়ে দেশের বিপক্ষে একদিনের আন্তর্জাতিক ক্রিকেটে প্রথম সেঞ্চুরি করেন ১৪ আগস্ট, ২০০৯ তারিখে। টেস্ট সেঞ্চুরির দীর্ঘ আট বছর পর তিন নম্বরে ব্যাটিংয়ে নেমে বাংলাদেশ দলের বিরুদ্ধে ১১২ বলে ১০২ রান করেন।

দীর্ঘ ছয় বছর স্বেচ্ছা নির্বাসন শেষে ২০১১ সালে জিম্বাবুয়ে টেস্ট ক্রিকেটে প্রত্যাবর্তন করে। মাসাকাদজাকে বাংলাদেশ, পাকিস্তান এবং নিউজিল্যান্ড দল - প্রত্যেকের বিরুদ্ধে একটি টেস্টে অন্তর্ভুক্ত করা হয়। তিন নম্বর অবস্থানে থেকে বাংলাদেশের বিপক্ষে সেঞ্চুরি করেন যা তার টেস্ট জীবনে দ্বিতীয়। তার সাফল্যে জিম্বাবুয়ে খেলায় বিজয়ী হয়েছিল।

২৬ মে, ২০১৫ তারিখে পাকিস্তান সফরে ৩ খেলার ওডিআই সিরিজের ১ম ওডিআইয়ে স্বাগতিক পাকিস্তানের বিপক্ষে চিগুম্বুরাকে দলের ধীরগতিতে বোলিংয়ের কারণে পরবর্তী দুই খেলায় অংশগ্রহণের উপর নিষেধাজ্ঞা আরোপ করা হয়। ফলে পরবর্তী দুই খেলায় চিগুম্বুরার অনুপস্থিতিতে দলকে নেতৃত্ব দেন মাসাকাদজা।

ক্রিকেট বিশ্বকাপ 
২০০৭ সালের বিশ্বকাপ ক্রিকেটে ওয়েস্ট ইন্ডিজ ক্রিকেট দলের বিপক্ষে অপরাজিত ৭০* রান করেছিলেন। ২০১১ সালের বিশ্বকাপে তার বৃদ্ধাঙ্গুলে ফাটল ধরায় আরোগ্যলাভের উদ্দেশ্যে নিজ দেশে ফিরে যেতে বাধ্য হন।

জিম্বাবুয়ে ক্রিকেট কর্তৃপক্ষ ৭ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য ১৫-সদস্যের চূড়ান্ত তালিকা প্রকাশ করে। তিনিও দলের অন্যতম সদস্য মনোনীত হন।

তথ্যসূত্র

আরও দেখুন 
 ডানকান ফ্লেচার
 অ্যান্ডি ফ্লাওয়ার
 ২০১৫-১৬ আন্তর্জাতিক ক্রিকেট
 ২০১৩ বাংলাদেশ প্রিমিয়ার লিগের খেলোয়াড় নিলাম

বহিঃসংযোগ 

 
 

১৯৮৩-এ জন্ম
জীবিত ব্যক্তি
জিম্বাবুয়ীয় ক্রিকেটার
জিম্বাবুয়ের টেস্ট ক্রিকেটার
জিম্বাবুয়ের টেস্ট ক্রিকেট অধিনায়ক
টেস্ট ক্রিকেট অভিষেকে সেঞ্চুরি করা ক্রিকেটার
জিম্বাবুয়ের একদিনের আন্তর্জাতিক ক্রিকেটার
জিম্বাবুয়ের একদিনের আন্তর্জাতিক ক্রিকেট অধিনায়ক
২০১৫ ক্রিকেট বিশ্বকাপের ক্রিকেটার
জিম্বাবুয়ের টুয়েন্টি২০ আন্তর্জাতিক ক্রিকেটার
মনিকাল্যান্ডের ক্রিকেটার
ম্যাশোনাল্যান্ডের ক্রিকেটার
মাতাবেলেল্যান্ডের ক্রিকেটার
সিলেট স্ট্রাইকার্সের ক্রিকেটার
কলাবাগান ক্রীড়া চক্রের ক্রিকেটার
আবাহনী লিমিটেডের ক্রিকেটার
হারারে থেকে আগত ক্রিকেটার
চার্চিল স্কুলের (হারারে) প্রাক্তন শিক্ষার্থী
জিম্বাবুয়ীয় নির্বাচিত একাদশের ক্রিকেটার
ফার্স্ট ব্লাড

ফার্স্ট ব্লাড ডেভিড মোরেলের উপন্যাস অবলম্বনে নির্মিত র‌্যাম্বো সিরিজের একটি আমেরিকান অ্যাকশন চলচ্চিত্র। যাতে নাম ভূমিকায় অভিনয় করেছেন মার্কিন অভিনেতা সিলভেস্টার স্ট্যালোন। এখন পর্যন্ত এ সিরিজের চারটি ছবি মুক্তি পেয়েছে। ছবিগুলো হলো, ফার্স্ট ব্লাড(১৯৮২), র‍্যাম্বো:ফার্স্ট ব্লাড পার্ট ২(১৯৮৫), র‍্যাম্বো ৩(১৯৮৮) এবং র‍্যাম্বো ৪(২০০৮)।

কাহিনী 
জন র‌্যাম্বো নামে একজন সাবেক সৈনিক ভিয়েতনামে একসাথে কাজ করা তার এক সহকর্মী ডেলমারে বেরিকে খুজঁতে তার গ্রামে আসে কিন্তু সে জানতে পারে বেরি গত বসন্তে ক্যান্সারে আক্রান্ত হয়ে মারা গেছে। শহরের শেরিফ (শহরের পুলিশ প্রধান) উইল তার গাড়ি নিয়ে সকালের ভ্রমণে বের হয় এবং রাস্তায় তার সাথে র‌্যাম্বোর দেখা হয়। র‌্যাম্বো পোর্টল্যান্ড যাবে শুনে শেরিফ তার গাড়ি করে র‌্যাম্বোকে পোর্টল্যান্ড যাওয়ার রাস্তা পর্যন্ত রেখে যায় কিন্তু র‌্যাম্বো পোর্টল্যান্ড এর দিকে না গিয়ে আবার শহরের দিকে ফিরে আসে। এজন্য শেরিফ র‌্যাম্বোকে গ্রেফতার করে। কিন্তু র‌্যাম্বো পুলিস স্টেশন থেকে পালিয়ে যায়।

র‌্যাম্বো চ্যাপম্যান ক্রিপ নামক পাহাড়ি বনে পালিয়ে যাওয়ার পর তাকে ধরার জন্য উইল তার সহকারীদের হেলিকাপ্টার ও ডগ স্কোয়াড পাঠাতে বলে। এদিকে হেলিকাপ্টার দিয়েও র‌্যাম্বোকে ধরার চেষ্টা ব্যার্থো হলে শেরিফ উইল তার রেডিওম্যানের সাথে যোগাযোগ করলে তার রেডিওম্যান জানায় জন র‌্যাম্বো একজন ভিয়েতনাম ফেরত কংগ্রেসনাল মেডেল প্রাপ্ত যুদ্ধের সাবেক নায়ক। সকল চেষ্টা ব্যার্থ হলে ও শেরিফ র‌্যাম্বোর দ্বারা আহত হলে স্টেট পুলিশ ঘটনাস্থলে চলে আসে এবং র‌্যাম্বোকে ধরার পরিকল্পনা করতে থাকে। এরমধ্যেই ভিয়েতনামে র‌্যাম্বোর সাবেক কমান্ডিং আফিসার ও প্রশিক্ষক কর্নেল স্যামোয়েল ট্রটম্যান ঘটনাস্থলে পৌঁছে ও শেরিফকে বলে র‌্যাম্বোকে চলে যেতে দিতে যাতে আর কেউ আহত না হয় কারণ র‌্যাম্বোর খারাপ আবহাওয়ায় কীভাবে বেচেঁ থেকে শত্রুর মুকাবিলা করতে হয় সে প্রশিক্ষন আছে।
কর্নেল ট্রটম্যান র‌্যাম্বোকে আত্মসমর্পণ করতে বলে কিন্তু র‌্যাম্বো আত্মসমর্পণ না করে শহরের বিরুদ্ধে যুদ্ধ ঘোষণা করে ও একটি আর্মি ট্রাক ছিনতাই করে শহরের গ্যাস স্টেশনে হামলা করে। তারপর পুলিস স্টেশনে হামলা করে গুলি করে সব তছনছ করে ও শেরিফ উইলকে হত্যা করতে উদ্ধত হলে ট্রটম্যান তাকে বাধা দেয় ও তাকে নিয়ে চলে যায়।

তথ্যসূত্র

বহিঃসংযোগ 

 
 
 
 
 Scott Hardy's - First Blood Filming Locations

১৯৮২-এর চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
মার্কিন মারপিটধর্মী রোমাঞ্চকর চলচ্চিত্র
থ্রিলার উপন্যাস ভিত্তিক চলচ্চিত্র
কানাডীয় উপন্যাস অবলম্বনে চলচ্চিত্র
জেরি গোল্ডস্মিথ সুরারোপিত চলচ্চিত্র
স্টুডিওক্যানেলের চলচ্চিত্র
কানাডায় ধারণকৃত চলচ্চিত্র
র‌্যাম্বো (ফ্র্যাঞ্চাইজি)
সিলভেস্টার স্ট্যালোন দ্বারা চিত্রনাট্য সংবলিত চলচ্চিত্র
১৯৮০-এর দশকের মার্কিন চলচ্চিত্র
১৯৮০-এর দশকের ইংরেজি ভাষার চলচ্চিত্র
মার্কিন স্বাধীন চলচ্চিত্র
ক্যারলকো পিকচার্সের চলচ্চিত্র
ভ্যানকুভারে ধারণকৃত চলচ্চিত্র
বনের পটভূমিতে চলচ্চিত্র
প্রতিশোধ সম্পর্কে মার্কিন চলচ্চিত্র
ইংরেজি ভাষার স্বাধীন চলচ্চিত্র
ইংরেজি ভাষার মারপিটধর্মী রোমাঞ্চকর চলচ্চিত্র
চার্লস ফেফার্ম্যান

চার্লস লুইস ফেফার্ম্যান (জন্ম: ১৮ এপ্রিল, ১৯৪৯) একজন মার্কিন গণিতবিদ।

জন্ম ও শিক্ষাজীবন 
তিনি ১৯৪৯ সালের ১৮ এপ্রিল ওয়াশিংটন ডি.সি.তে জন্মগরহণ করেন। ১৯৬৬ সালে ইউনিভার্সিটি অব ম্যারিল্যান্ড, কলেজ পার্ক থেকে পদার্থ বিজ্ঞান ও গণিতে ব্যাচেলর অব সায়েন্স ডিগ্রি অর্জন করেন। ১৯৬৯ সালে প্রিন্সটন বিশ্ববিদ্যালয় থেকে গণিতে পিএইচডি ডিগ্রি অর্জন করেন।

কর্মজীবন 
১৯৬৯ সালে প্রিন্সটন বিশ্ববিদ্যালয়ে প্রভাষক হিসেবে যোগদান করেন। ১৯৭০ সালে শিকাগো বিশ্ববিদ্যালয়ে সহকারী অধ্যাপক হিসেবে যোগদান করেন এবং ১৯৭১ সালে অধ্যাপক পদে উন্নীত হন। ১৯৭৩ সালে প্রিন্সটন বিশ্ববিদ্যালয়ে ফিরে এসে অধ্যাপক পদে যোগদান করেন।

পুরস্কার ও সম্মাননা 
 ফিল্ডস পদক, (১৯৭৮)
 অ্যালান টি ওয়াটারম্যান অ্যাওয়ার্ড

তথ্যসূত্র

বহিঃসংযোগ 
 এমসিএস হিস্টোরি

১৯৪৯-এ জন্ম
জীবিত ব্যক্তি
ফিল্ডস পদক বিজয়ী
মার্কিন গণিতবিদ
ইউনিভার্সিটি অব ম্যারিল্যান্ড, কলেজ পার্কের প্রাক্তন শিক্ষার্থী
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
মার্কিন ইহুদি
ইহুদি মার্কিন বিজ্ঞানী
গাণিতিক বিশ্লেষক
মার্কিন ফিলোসফিক্যাল সোসাইটির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
প্রিন্সটন বিশ্ববিদ্যালয়ের প্রাক্তন শিক্ষার্থী
প্রিন্সটন বিশ্ববিদ্যালয়ের শিক্ষক
শিকাগো বিশ্ববিদ্যালয়ের শিক্ষক
টেকেন ২

টেকেন ২ অলিভার মেগাটন পরিচালিত ইংরেজি ভাষার ফ্রান্সের ২০১২ সালের একটি অ্যাকশন থ্রিলার চলচ্চিত্র। এটি ২০০৮ সালের টেকেন ছবির সিকুয়্যাল। ছবিটিতে আভিনয় করেছেন লিয়াম নিসন, ম্যাগি গ্রেস, ফামকে জেনসেন ও রডি সেরবেডজিজা।

শ্রেষ্ঠাংশে

কাহিনী 
আলবেনিয়ার পাহাড়ি অঞ্চলে কিছু লাশ কবর দেওয়ার সময় এক লোক প্রতিগ্গা করে যে তাদের হত্যা করেছে তাকে খুঁজে বের করে এই মাটিতে কবর দেবে। লসঅ্যান্জেলসে ব্রায়ান তার মেয়ে কিমকে ড্রাইভিং শেখানোর জন্যো তার সাবেক স্ত্রী লোনির বাড়িতে যায় কিন্তু গিয়ে শুনতে পারে কিম তার ছেলে বন্ধু জেমি কনরেডের সাথে আছে। এরপর ব্রায়ান জেমির বড়ি থেকে কিমকে নিয়ে আসে।

ব্রায়ান পেশাদার দ্বায়িত্ব পালন করেতে ইস্তাম্বুলে যায় লেনি ও কিমকে তার সাথে তিনদিন পর যোগ দিতে বলে। এদিকে আলবেনিয়ার লোকেরা তার অবস্থানের কথা জেনে ফেলে। ইস্তাম্বুলের এক হোটেল থেকে তারা ব্রায়ান ও লেনিকে অপহরণ করে। তাদের মেয়েকে ধরতেও লোক পাঠানো হয় কিন্তু ব্রায়ানের কথামত চলায় তারা তার মেয়েকে তুলে আনতে ব্যার্থ হয়। অপহরণকারী লোকটি ব্রায়ানকে বলে সে তার ছেলে মার্কোকে খুন করেছিল। কিন্তু মার্কোই এর আগে কিমকে অপহরণ করেছিল। এরপর কিমের সহয়তায় ব্রায়ান মুক্তি পায়। কিন্তু লেনি অপহারনকারীদের হাতে বন্দি থেকে যায়। ব্রায়ান ও কিম একটি গাড়ি নিয়ে ইস্তাম্বুলের আমেরিকান দূতাবাসে আসে ও কিমকে রেখে যায়। ব্রায়ান এরপর লেনিকে উদ্ধার করে ও অপহরণকারীদের হত্যা করে।

তথ্যসূত্র

বহিঃসংযোগ 
 
 
 
 
 
 
 Taken 2  at The Numbers

২০১২-এর চলচ্চিত্র
ইংরেজি ভাষার চলচ্চিত্র
পরবর্তী কিস্তির চলচ্চিত্র
প্যারিসের পটভূমিতে চলচ্চিত্র
প্যারিসে ধারণকৃত চলচ্চিত্র
ইংরেজি ভাষার ফরাসি চলচ্চিত্র
পরিবার সম্পর্কে চলচ্চিত্র
লস অ্যাঞ্জেলেসের পটভূমিতে চলচ্চিত্র
২০১০-এর দশকের পশ্চাদ্ধাবন চলচ্চিত্র
২০১২-এর অ্যাকশন থ্রিলার চলচ্চিত্র
২০১০-এর দশকের মার্কিন চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
মার্কিন মারপিটধর্মী রোমাঞ্চকর চলচ্চিত্র
মার্কিন ধারাবাহিক চলচ্চিত্র
অপহরণ সম্পর্কে চলচ্চিত্র
তুরস্কের পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
ব্রিটিশ মারপিটধর্মী রোমাঞ্চকর চলচ্চিত্র
ব্রিটিশ ধারাবাহিক চলচ্চিত্র
২০১০-এর দশকের ইংরেজি ভাষার চলচ্চিত্র
ইংরেজি ভাষার মারপিটধর্মী রোমাঞ্চকর চলচ্চিত্র
কামরুল হক

কামরুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
কামরুল হকের পৈতৃক বাড়ি ঢাকায়। তার বাবা শামসুল হক এবং মা আনোয়ারা বেগম। তার স্ত্রীর নাম রোজি হক। তিনি শরীফুল হক ডালিমের আপন ছোট ভাই।

কর্মজীবন 
১৯৭১ সালে শিক্ষার্থী ছিলেন কামরুল হক। মুক্তিযুদ্ধ শুরু হলে ভারতে যান। ক্র্যাক প্লাটুনের সদস্য হিসেবে প্রশিক্ষণ নিয়ে ঢাকা শহরে বেশ কয়েকটি অপারেশনে অংশ নেন।

মুক্তিযুদ্ধে ভূমিকা 
ঢাকায় বেশ কয়েকটি অপারেশনে অংশ নেয় মুক্তিবাহিনীর ক্র্যাক প্লাটুনের সদস্যরা। এ বাহিনীর সদস্য ছিলেন কামরুল হক। তার ডাক নাম ছিলো স্বপন। ঢাকায় পরিচালিত বিভিন্ন অপারেশনের মধ্যে কামরুল হকের করা অন্যতম একটি অপারেশন হচ্ছে ১৯৭১ সালের ২৫ আগস্টের ধানমন্ডির অপারেশন। কামরুল হক ছাড়াও এ দলে ছিলেন, কাজী কামালউদ্দিন (বীর বিক্রম), বদিউল আলম (বীর বিক্রম), শাফী ইমাম রুমী (বীর বিক্রম) ও হাবিবুল আলম (বীর প্রতীক)। পরিকল্পনা ছিল পুরাতন ২০ নম্বর রোডে চীনা দূতাবাসের সামনে এবং ১৮ নম্বর রোডে বিচারপতি আবদুল জব্বার খানের বাসার সামনে অপারেশন করার। সেখানে পাকিস্তানি সেনা ও পুলিশ পাহারায় থাকত। যার জন্য প্রয়োজন ছিল একটি গাড়ি। তার দুই সহযোদ্ধা একটা মাজদা গাড়ি হাইজ্যাক করেন। গাড়ি চালান হাবিবুল আলম। অপারেশনের দিন সন্ধ্যার আগে গাড়িতে করে তারা ২০ নম্বর সড়কে যান। কিন্তু তখন নির্দিষ্ট স্থানে পাকিস্তানি সেনা-পুলিশ কেউ ছিল না। এরপর তারা ১৮ নম্বরে যান। সেখানে বিচারপতি আবদুল জব্বার খানের বাড়ির সামনে আটজন পাকিস্তানি সেনা ও পুলিশ ছিলেন। কাজী কামালউদ্দিন ও বদিউল আলম তাদের গুলি করেন। কামরুল হক ও রুমীর ওপর দায়িত্ব ছিল পাকিস্তানি সেনা কেউ পাল্টা গুলি করে কি না, তা লক্ষ রাখা। সফলতার সঙ্গেই অপারেশন শেষ করে তারা আবার আগের টার্গেটে যান। কিন্তু এবারও সেখানে পাকিস্তানি কাউকে তারা পাননি। ফিরে যাওয়ার পথে চরম ঝুঁকির মুখে পড়েন। ৫ নম্বর সড়কের মুখে মিরপুর রোডে পাকিস্তান সেনাবাহিনীর অবরোধের মধ্যে পড়েন এবং তারা এ অবরোধ ভেদ করেন। পাকিস্তান সেনাবাহিনীর একটি দল তখন সেখানে তল্লাশি শুরু করেছিল। ওখানে দুটি ট্রাক মিরপুর রোডে সামনের দিকে, একটা জিপ রাস্তার ডান দিকে এবং আরেকটা জিপ পেট্রলপাম্পের সামনে নিউ মার্কেটের দিকে মুখ করে দাঁড় করানো ছিল। এলএমজি ও অন্যান্য অস্ত্র নিয়ে মাটিতে শুয়ে পজিশনে ছিল কয়েকজন পাকিস্তানি সেনা। দাঁড়িয়ে থাকা পাকিস্তানি সেনারা তাদের গাড়ি থামাতে বলে। তখন হাবিবুল আলম গাড়ির হেডলাইট অফ করে ডান দিকে টার্ন নেন। এ অবস্থায় তৎক্ষণাৎ তারা সিদ্ধান্ত নেন পাকিস্তানিদের আক্রমণের। হাবিবুল আলম দক্ষতার সঙ্গে গাড়ি বাঁ দিকে ঘুরিয়ে এগিয়ে যান। কামরুল হক, কাজী কামাল ও বদিউল চলন্ত অবস্থায় গুলি শুরু করেন। কামরুল ছিলেন গাড়ির পেছনের আসনে। তিনি হাবিবুল আলমের ঘাড়ের ওপর দিয়ে গুলি করেন।
ওখানে পাকিস্তানি সেনা যারা দাঁড়িয়ে ও শুয়ে ছিল, বেশির ভাগ নিহত ও বাকিরা আহত হয়। কামরুল ও তার সহযোদ্ধাদের কোনো ক্ষতি হয়নি। এরপর তারা পাকিস্তান সেনাবাহিনীর ব্যারিকেড ভেঙে এক মিনিটের মধ্যে গ্রিন রোডের মোড় দিয়ে নিরাপদ স্থানে যান। এ অপারেশনের পর প্রাদেশিক সরকারের বেসামরিক প্রশাসনসহ সামরিক প্রশাসনেও ব্যাপক আতঙ্ক সৃষ্টি হয়।

পুরস্কার ও সম্মাননা 
 বীর বিক্রম

তথ্যসূত্র 

বীর বিক্রম
ঢাকা জেলার ব্যক্তি
১৯৮৫ দক্ষিণ এশীয় গেমস

১৯৮৫ দক্ষিণ এশীয় গেমস, অফিসিয়ালভাবে ২য় দক্ষিণ এশীয় গেমস ২০শে ডিসেম্বর থেকে ২৬শে ডিসেম্বর পর্যন্ত ঢাকায় অনুষ্ঠিত হয়। গেমসের মাস্কট ছিল মিশুক।

অংশগ্রহণকারী দেশ 
১৯৯৩ দক্ষিণ এশীয় গেমসে ৭টি দেশ অংশগ্রহণ করে।

ক্রীড়া 
২য় দক্ষিণ এশীয় গেমসের জন্য অফিসিয়ালভাবে ৭টি ক্রীড়া ছিল।

  অ্যাথলেটিক্‌স 
  মুষ্টিযুদ্ধ 
  ফুটবল
  সাঁতার 
  ভারোত্তোলন 
  কুস্তি (অভিষেক)
  কাবাডি (অভিষেক)

পদক তালিকা

তথ্যসূত্র 

দক্ষিণ এশীয় গেমস
দ
দ
দক্ষিণ এশীয় গেমস, ১৯৮৫
১৯৮৫-এ এশীয় ক্রীড়া
স্বাগতিক বাংলাদেশে আন্তর্জাতিক ক্রীড়া প্রতিযোগিতা
১৯৮৫-এ বাংলাদেশী ক্রীড়া
ঢাকায় ক্রীড়া
বাংলাদেশে বহু-ক্রীড়া প্রতিযোগিতা
লিয়াম নিসন

লিয়াম জন নিসন (; জন্ম: ৭ জুন ১৯৫২) একজন উত্তর আইরিশ অভিনেতা। তাঁর আলোচিত চলচ্চিত্রগুলোর মধ্যে শিন্ডলার্স লিস্ট, স্টার ওয়ারস এপিসোড ১: দ্য ফেনটম মেনাক, টেকেন (সিরিজ), মাইকেল কলিন্স, কিনসি, ব্যাটম্যান বিগিন্স, ডার্কম্যান, সেরাফিম ফলস প্রভৃতি উল্লেখযোগ্য। তিনি অস্কারের জন্য মনোনীত হয়েছিলেন।

জন্ম ও প্রারম্ভিক জীবন 
লিয়াম নিসন অ্যান্ট্রিম কাউন্টির ব্যালিম্যানাতে জন্মগ্রহণ করেন। তার পিতার নাম বার্নার্ড নিসন ও মাতার নাম ক্যাথেরিন নিসন। তার মা ছিলেন গ্রহেনী ও পিতা স্থানীয় বেলিম্যানা বয়েস আল সেইন্ট প্রাইমারি স্কুলের কেয়ারটেকার। তিনি রোমান ক্যাথোলিক হিসেবে বেড়ে উঠেন এবং তার নামকরণ করা হয় একজন যাজক লিয়ামের নামানুসারে। চর ভাই-বোনের মধ্যে তিনি তৃতীয়। তার অন্য তিন বোন হলেন, এলিজাবেথ, বার্নার্ডতি, রোজেলিন। নয় বছর বয়েসে নিসন আল সেইন্ট ইয়থ ক্লাবে বক্সিং শেখা শুরু করে এবং পরে অলস্টারের অ্যামেচার সিনিয়র বক্সিং এ জয়ী হয়। ১১ বছর বয়সে প্রথম মঞ্চে অভিনয় করেন। তার স্কুলের ইংরেজি শিক্ষক তাকে স্কুলের একটি নাটকে অভিনয় করার প্রস্তাব দেন ও নিসন তা গ্রহণ করেন কারণ তার স্কুলের যে মেয়েকে তার ভাল লাগত সেও নাটকটিতে অভিনয় করবে। এরপর থেকে স্কুলের সবগুলো অনুষ্ঠানেই তিনি অভিনয় করে গেছেন।

১৯৭১ সালে তিনি কুইন’স বিশ্ববিদ্যালয় বেলফাস্টে’ পদার্থ ও কম্পিউটার সায়েন্সের ছাত্র হিসেবে ভর্তি হন। তিনি কিছুদিন বিভিন্ন ক্লাবে ফুটবলও খেলেছেন।

তথ্যসূত্র

বহিঃসংযোগ 

 ITV Local Interview at premiere of Taken 
 
 
 
 
 
 The American Ireland Fund Performing Arts Award 2008 
 Liam Neeson Interview for "The A-Team"
 Liam Neeson is Today's Greatest Action Hero

১৯৫২-এ জন্ম
জীবিত ব্যক্তি
২০শ শতাব্দীর উত্তর আয়ারল্যান্ডীয় অভিনেতা
উত্তর আয়ারল্যান্ডীয় চলচ্চিত্র অভিনেতা
উত্তর আয়ারল্যান্ডীয় টেলিভিশন অভিনেতা
শ্রেষ্ঠ অভিনেতা বিভাগে ভোল্পি কাপ বিজয়ী
অডিওবই পাঠক
অফিসার্স অব দি অর্ডার অব দ্য ব্রিটিশ এম্পায়ার
মার্কিন যুক্তরাষ্ট্রের নাগরিকীকৃত নাগরিক
আশিকী (১৯৯০-এর চলচ্চিত্র)

আশিকী (, ) হচ্ছে ১৯৯০ সালে মুক্তিপ্রাপ্ত একটি ভারতীয় হিন্দি প্রণয়ধর্মী চলচ্চিত্র। মুক্তির পর থেকেই এটি সমালোচকদের দ্বারা প্রশংসা ও ব্যাবসায়িক ভাবে সাফল্য পায়। এ ছবির গানগুলো এখনো আগের মতোই জনপ্রিয়। এই চলচ্চিত্রের গানে প্লেব্যাক করেই কুমার শানু ও নাডিম-শ্রাবণ এর ক্যারিয়ার প্রতিষ্ঠিত হয়। প্লানেট বলিউড এই চলচ্চিত্রের মিউজিক অ্যালবামকে ১০০ সেরা বলিউড সাউন্ডট্রেকের মধ্যে ৪ নম্বরে স্থান দিয়েছে। এই ছবির সিকুয়্যাল আশিকী ২ ২৬ এপ্রিল, ২০১৩ সালে মুক্তি পেয়েছে।

কাহিনী 
একই অভিযোগে রাহুল ও আনু পুলিশের কাছে ধরা পরেন। রাহুল তার বাবার প্রতি বিরক্ত কারণ তার বাবা দ্বিতীয় বিয়ে করেন যদিও তার প্রথম স্ত্রী জীবিত। আনু মেয়েদের একটি হোস্টেল থেকে পালিয়ে আসে। তাদের দুজনের যখন পুনরায় দেখা হয় তখন তাদের মধ্যে প্রেমের সূচনা হয়। রাহুল আনুকে কাজ পেতে সাহায্য করে। এক প্রতিভা হান্টের মাধ্যমে আনু মডেলিং শুরু করে। তারপর রাহুল আনুকে বিয়ে করতে চায় কিন্তু প্রথমে তাকে প্রতিষ্ঠিত হতে হবে।

একদিন রাহুল অনেক বড় শিল্পী হয় কিন্তু আনু তাকে তার ক্যারিয়ার দিয়ে তাকে সাহায্য করায় রাহুল মনে অঘাত পায়। আনু সব বাদ দিয়ে প্যারিস গিয়ে নতুন করে তার ক্যারিয়ার শুরু করার কথা ভাবে। ছবির খলনায়ক মডেল ডিরেক্টর মি. সিং আনুর সাথে বিমাবন্দরে সঙ্গী হয়ে যায় কিন্তু এমন সময় রাহুল বিমানবন্দরে উপস্থিত হয় ও আনু প্যারিস না যাওয়ার সিদ্ধান্ত নেয়।

কাস্ট 

 রাহুল বিক্রম রায়ের চরিত্রে রাহুল রায়
 অনু ভার্গিসের চরিত্রে অনু আগারওয়াল
 বালু চরিত্রে দীপক তিজোরি
 পুলিশ ইন্সপেক্টর দেশপান্ডে চরিত্রে অবতার গিল
 আর্নি ক্যাম্পবেলের চরিত্রে টম অল্টার
 মিসেস বিক্রম রায়ের চরিত্রে রীমা লাগু
 পদমসীর চরিত্রে হোমি ওয়াদিয়া
 রাফু মাস্টারের চরিত্রে মোশতাক খান
 চাচা পিটারের চরিত্রে জাভেদ খান
 মিস্টার পল চরিত্রে অনঙ্গ দেশাই
 স্ট্রিট সিঙ্গার হিসেবে বীরেন্দ্র সাক্সেনা
 বিক্রম রায়ের চরিত্রে সুনীল রেগে
 ছোট ভিলেনের চরিত্রে কুমার সানু

তথ্যসূত্র

বহিঃসংযোগ 
 

১৯৯০-এর চলচ্চিত্র
১৯৯০-এর দশকের হিন্দি ভাষার চলচ্চিত্র
১৯৯০-এর দশকের নাট্য চলচ্চিত্র
১৯৯০-এর দশকের প্রণয়ধর্মী চলচ্চিত্র
ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
ভারতীয় প্রণয়ধর্মী চলচ্চিত্র
ভারতীয় সঙ্গীতধর্মী চলচ্চিত্র
ভারতীয় প্রণয়ধর্মী সঙ্গীতধর্মী চলচ্চিত্র
মহেশ ভাট পরিচালিত চলচ্চিত্র
নাদিম-শ্রাবণ সুরারোপিত চলচ্চিত্র
উদগমণ্ডলমে ধারণকৃত চলচ্চিত্র
ভারতীয় সঙ্গীতধর্মী নাট্য চলচ্চিত্র
টি-সিরিজের চলচ্চিত্র
অন্য ভাষায় পুনর্নির্মিত হিন্দি চলচ্চিত্র
হারাগাছ বহুমূখী উচ্চ বিদ্যালয়

হারাগাছ বহুমূখী উচ্চ বিদ্যালয় বাংলাদেশের প্রাচীনতম বিদ্যালয় গুলোর মধ্যে একটি। এটি ১৯২৩ সালে রংপুর জেলায়, কাউনিয়া উপজেলায়, হারাগাছে প্রতিষ্ঠিত হয়। প্রাথমিক অবস্থায় এটি একটি মাদ্রাসা ছিল, পরে একে "হারাগাছ বহুমূখী উচ্চ বিদ্যালয়ে" রূপান্তরিত করা হয়।

ইতিহাস 
স্কুলটি হারাগাছস্থ খান সাহেব আছিমুদ্দিন দালাল তার পিতা বন্দে আলী মিয়ার নামে "ধুমগাড়া গোলাহাটে" “বন্দে আলী জুনিয়ার মাদ্রাসা” প্রতিষ্ঠা করেন। এটি তিনি পরবর্তীতে সারাই হক বাজার এলাকায় পাবলিক মাঠ সংলগ্ন রাস্তার পশ্চিম পার্শ্বে স্থানান্তরিত করেন এবং ইহাকে নিউ স্কীমভূক্ত “হারাগাছ সিনিয়র মাদ্রাসা” নামকরণ করা হয়। এই মাদ্রাসার জন্য জমি প্রদান করেন প্রামাণিক বংশীয় ভ্রাতৃগণ।

খান সাহেব নিজেই একে পাকা মেঝে সহ টিনের বেড়াযুক্ত বিরাট ভবনটি নির্মাণ করে দেন। তৎকালে সারা পূর্ব বঙ্গে এই স্কীমভূক্ত একটি মাত্র মাদ্রাসাই ছিল তা হলো এই হারাগাছ সিনিয়র মাদ্রাসা। এই মাদ্রাসায় এতদঞ্চলের ও দেশ-বিদেশের বহু ছাত্র লেখাপড়া করত। খান সাহেব আছিমুদ্দিন স্বীয় প্রচেষ্টায় বিভিন্ন এলাকা থেকে অভিজ্ঞ ও ভাল শিক্ষক খুজে এনে শিক্ষক হিসেবে নিয়োগ প্রদান করতেন। তার মৃত্যুর পর কিছুকাল যাবত হারাগাছ হাই মাদ্রাসার শিক্ষা ব্যবস্থা ও পরিচালনা সঠিকভাবে চললেও ধীরে ধীরে এর ব্যবস্থাপনায় ও শিক্ষাদান ক্ষেত্রে শিথিল অবস্থার সৃষ্টি হতে থাকে।

১৯৪৭ এর পরবর্তীতে ডাঃ আব্দুল হামিদ খন্দকার সাহেব “হারাগাছ হাই মাদ্রাসা”-টিকে “আছিমুদ্দিন মেমোরিয়াল হাই স্কুল” নামে রূপান্তরিত করার প্রস্তাব দেন। প্রস্তাব গৃহীত না হওয়ায় একটি নতুন হাই স্কুল প্রতিষ্ঠার সিদ্ধান্ত নেয়া হয়। সিদ্ধান্ত অনুযায়ী হাজী জিয়ারতুল্যা সাহেবের পুত্র রইচ উদ্দিন আহম্মেদ ও সামসুদ্দিন আহম্মেদের বাসভবনের পরিত্যক্ত বিরাট গুদামঘরে “হারাগাছ হাই স্কুল” নামে একটি নতুন শিক্ষাপ্রতিষ্ঠান গড়ে তোলা হয়।

১৯৫০ সালের পর এদেশের মানুষের কাছে আরবী ও ধর্মীয় শিক্ষার প্রতি একটা অনীহার ভাব ফুটে উঠে, ছাত্র ও অবিভাবকেরা ইংরেজি ও সাধারণ শিক্ষার প্রতি আগ্রহী হয়ে উঠে। এমনকি এ সময়েই দু’চারটি অভিজাত পরিবার ধর্মের গোঁড়ামির বেড়া ভেঙ্গে শিক্ষার জন্য মেয়েদেরকে উচ্চ মাদ্রাসায় পাঠাতে শুরু করেন। ব্যবস্থাপনা ও পরিচালনার শিথিলতার কারণে "হারাগাছ উচ্চ মাদ্রাসার" শিক্ষা ব্যবস্থার অবনতি ঘটতে থাকে। এতে ছাত্র সংখ্যা কমতে থাকে এবং উপযুক্ত শিক্ষকের ওভাব প্রকট হয়ে দেখা দেয়। খন্দকার আঃ বারী সাহেব স্কুলের প্রধান শিক্ষক নিয়োগ করা হয়। ১৯৫৯ সালে ইহার গোড়া পত্তন হয় ও ১৯৬০ সালে এই স্কুলটি যথারীতি অনুমোদন লাভ করে।

হারাগাছ উচ্চ মাদ্রাসার শুভাকাঙ্কী কর্তৃপক্ষ "হারাগাছ হাই স্কুল" প্রতিষ্ঠার পর সচেতন ও তৎপর হয়ে উঠেন। তারাও মাদ্রাসা শিক্ষার পরিবর্তে সাধারণ শিক্ষা ব্যবস্থা গড়ে তোলার প্রচেষ্টা চালান এবং ফলশ্রুতিতে তারা ঊর্ধ্বতন শিক্ষা কর্তৃপক্ষের সহায়তায় নব প্রতিষ্ঠিত হারাগাছ হাই স্কুলটিকে স্থানান্তরিত করে নিয়ে হারাগাছ উচ্চ মাদ্রাসার সঙ্গে একীভূত করেন। হারাগাছ উচ্চ মাদ্রাসাটিকে হাই স্কুল রূপে রূপান্তরিত করেন। তৎকালীন পূর্ব পাকিস্তান শিক্ষা বোর্ডের নির্দেশে ক্রমে হারাগাছ হাই মাদ্রাসার বিলুপ্তি ঘাটে।

তথ্যসূত্র 

কাউনিয়া উপজেলা বিদ্যালয়
রংপুর জেলার বিদ্যালয়
১৯২৩-এ প্রতিষ্ঠিত শিক্ষাপ্রতিষ্ঠান
দ্য গার্ডিয়ান

দ্য গার্ডিয়ান () ১৮২১ সালে প্রতিষ্টিত যা ১৯৫৯ সাল অবধি দ্য মাঞ্চেস্টার গার্ডিয়ান নামে পরিচিত ছিল, একটি ব্রিটেনের একটি জাতীয় দৈনিক পত্রিকা। বর্তমানে এই পত্রিকার সম্পাদক অ্যালান রুসব্রিজার। ১৯ শতকে স্থানীয় পত্রিকা হিসেবে চালু হওয়া এই পত্রিকাটি পরবর্তিতে জাতীয় পত্রিকায় রূপ নেয় যার বর্তমানে একটি জটিল সাংগঠনিক রূপ বিদ্যমান এবং ইন্টারনেট ব্যবস্থার কল্যাণে এটি আন্তর্জাতিক গণমাধ্যমে রূপ নিয়েছে। এই প্রকাশনীর দ্য অভসার্ভার ও দ্য গার্ডিয়ান উইকলি নামে দুটি সাপ্তাহিকী প্রকাশ করে থাকে।

দ্য গার্ডিয়ান এর প্রতিদিনের প্রকাশন প্রায় ২০৪,২২২ যেটি সংখ্যার দিক দিয়ে দ্য ডেইলি টেলিগ্রাফ এবং দ্য টাইমস এর চেয়ে কম কিন্তু দ্য ইন্ডিপেন্ডেন্ট এর চেয়ে বেশি।

তথ্যসূত্র

বহিঃসংযোগ 
 
 
 
 
 
 Founding of the Manchester Guardian
 GuardianFilms website
 Guardian Chrome Extension

 
১৮২১-এ ইংল্যান্ডে প্রতিষ্ঠিত
১৮২১-এ প্রতিষ্ঠিত প্রকাশনা
ম্যানচেস্টারের ইতিহাস
যুক্তরাজ্যের জাতীয় সংবাদপত্র
লন্ডনের সংবাদপত্র
ম্যানচেস্টারের সংবাদপত্র
দৈনিক সংবাদপত্র
পত্রিকা
যুক্তরাজ্যের সংবাদপত্র
ওপেনকর্পোরেটসের জোট
মধ্য-বামপন্থী সংবাদপত্র
যুক্তরাজ্যের উদারনৈতিক মাধ্যম
যুক্তরাজ্যের দৈনিক সংবাদপত্র
পুলিৎজার পুরস্কার বিজয়ী সংবাদপত্র
জনসেবায় পুলিৎজার পুরস্কার বিজয়ী
পডকাস্টিং কোম্পানি
১৯৮৭ দক্ষিণ এশীয় গেমস

১৯৮৭ দক্ষিণ এশীয় গেমস, অনুষ্ঠানিকভাবে ৩য় দক্ষিণ এশীয় গেমস ভারতের কলকাতায় ১৯৮৭ সালে অনুষ্ঠিত হয়। এটি ছিল ভারতে অনুষ্ঠিত প্রথম দক্ষিণ এশীয় গেমস। এটি ছিল কলকাতা এবং সম্পূর্ণ পশ্চিমবঙ্গে অনুষ্ঠিত হওয়া বৃহত্তম ক্রীড়া ইভেন্ট।

৩য় দক্ষিণ এশীয় গেমসে আনুষ্ঠানিকভাবে ১০টি ক্রীড়া ইভেন্ট ছিল। আগের দুই আসরের মত এই আসরেও ভারত শীর্ষ স্থান ধরে রাখে এবং মোট পদকের ৪৩% জয় করে।

অংশগ্রহণকারী দেশ 
১৯৮৭ দক্ষিণ এশীয় গেমসে ৭টি দেশ অংশগ্রহণ করে।

ক্রীড়া 

পদকের ক্রীড়া (১০)
  অ্যাথলেটিক্স
  বাস্কেটবল (অভিষেক)
  মুষ্টিযুদ্ধ
  ফুটবল
  কাবাডি
  সাঁতার
  টেবিল টেনিস  (অভিষেক)
  ভলিবল  (অভিষেক)
  ভারোত্তোলন
  কুস্তি

 প্রদর্শনী ক্রীড়া (১০)
  খো খো

পদক তালিকা

তথ্যসূত্র 

দক্ষিণ এশীয় গেমস
দ
দ
দক্ষিণ এশীয় গেমস, ১৯৮৭
১৯৮৭-এ এশীয় ক্রীড়া
স্বাগতিক ভারতে আন্তর্জাতিক ক্রীড়া প্রতিযোগিতা
ভারতে বহু-ক্রীড়া প্রতিযোগিতা
অটিস গিবসন

অটিস ডেলরয় গিবসন (; জন্ম: ১৬ মার্চ, ১৯৬৯) বার্বাডোসের সেন্ট পিটার এলাকায় জন্মগ্রহণকারী ওয়েস্ট ইন্ডিজের সাবেক ও বিখ্যাত আন্তর্জাতিক ক্রিকেট তারকা। পেস বোলার হিসেবে পুরনো ক্রিকেট বলে দারুণ চমক দেখাতে পারতেন অটিস গিবসন। তিনি অস্থায়ীভাবে ইংল্যান্ড দলের বোলিং কোচের দায়িত্ব পালন করেছেন। এর পূর্বে ২০১০ থেকে ২০১৪ সাল মেয়াদকালে তিনি ওয়েস্ট ইন্ডিজের প্রধান কোচের দায়িত্বে ছিলেন। বর্তমানে তিনি বাংলাদেশ জাতীয় ক্রিকেট দলের নতুন পেস বোলিং কোচের দায়িত্ব পেয়েছেন।

খেলোয়াড়ী জীবন 
ওয়েস্ট ইন্ডিজ ক্রিকেট দলের হয়ে গিবসন মাত্র দু’টি টেস্টে অংশগ্রহণ করেছেন। ২২ জুন, ১৯৯৫ তারিখে ইংল্যান্ড দলের বিপক্ষে টেস্ট ক্রিকেটে অভিষিক্ত হন তিনি। প্রথম ইনিংসে তিনি অ্যালেক স্টুয়ার্ট ও ড্যারেন গফের উইকেট লাভ করেছিলেন। ব্যাটিংয়ে নেমে তিনি করেছেন ২৯ ও ১৪ রান। ঐ টেস্টে তার দল ৭২ রানের ব্যবধানে পরাভূত হয়েছিল।

দক্ষিণ আফ্রিকার বিপক্ষে নিজস্ব দ্বিতীয় টেস্টে অংশ নিয়ে কেবলমাত্র জ্যাক ক্যালিসের উইকেট দখল করেছিলেন তিনি। ঐ খেলায় তার সর্বোচ্চ ৩৭ রান আসে। খেলায় দক্ষিণ আফ্রিকা ১৪৯ রানে বিজয়ী হয়েছিল।

কোচিং জীবন 
দক্ষিণ আফ্রিকায় অ্যালান ডোনাল্ডের ধারাভাষ্যকার হিসেবে দায়িত্ব পালনে ব্যস্ত থাকায় গিবসনকে ২০ সেপ্টেম্বর, ২০০৭ তারিখে ইংল্যান্ডের বোলিং কোচ হিসেবে মনোনীত করা হয় ও শ্রীলঙ্কায় একদিনের সিরিজে দলের সাথে গমন করেন তিনি। সিরিজ শেষে তাকে ইংল্যান্ডের বোলিং কোচের দায়িত্ব পূর্ণাঙ্গভাবে দেয়া হয়। এরফলে তার খেলোয়াড়ী জীবন কার্যত শেষ হয়ে যায়।

তার পূর্বে দুই মৌসুমে ন্যাশনাল একাডেমিতে পিটার মুরেজের সাথে কাজ করেছেন। ৩০ জানুয়ারি, ২০১০ তারিখে ঘোষণা করা হয় যে, তিনি ইংল্যান্ডের দায়িত্ব ত্যাগ করে ওয়েস্ট ইন্ডিজের প্রধান কোচের দায়িত্ব পালন করবেন। এরফলে ২০১০ থেকে ২০১৪ সাল মেয়াদকালে তিনি ওয়েস্ট ইন্ডিজের প্রধান কোচের দায়িত্বে ছিলেন। কিন্তু ছয় মাস পরই ওয়েস্ট ইন্ডিজ ক্রিকেট বোর্ডের সভাপতি ডেভ ক্যামেরন কর্তৃক তিনি পদচ্যুত হন যা বিশ্বকাপের পূর্ব পর্যন্ত শূন্য ছিল। এরপর ২৬ মার্চ, ২০১৫ তারিখ থেকে ওয়েস্ট ইন্ডিজ সফরে ইংল্যান্ডের বোলিং কোচ হিসেবে পুনরায় তাকে অন্তর্ভুক্ত করা হয়। বর্তমানে তিনি বাংলাদেশ জাতীয় ক্রিকেট দলের নতুন পেস বোলিং কোচের দায়িত্ব পেয়েছেন।

তথ্যসূত্র

আরও দেখুন 
 ওয়েস্ট ইন্ডিজ ক্রিকেট দল
 উইজডেন বর্ষসেরা ক্রিকেটার
 ২০১২ আইসিসি বিশ্ব টুয়েন্টি২০ স্কোয়াড
 ২০১৪-১৫ ইংল্যান্ড ক্রিকেট দলের ওয়েস্ট ইন্ডিজ সফর

বহিঃসংযোগ 
 
 

১৯৬৯-এ জন্ম
জীবিত ব্যক্তি
১৯৯৬ ক্রিকেট বিশ্বকাপের ক্রিকেটার
১৯৯৮ কমনওয়েলথ গেমসের ক্রিকেটার
ইংল্যান্ড ক্রিকেট দলের কোচ
ইনিংসে ১০ উইকেট লাভকারী ক্রিকেটার
উইজডেন বর্ষসেরা ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজ ক্রিকেট দলের কোচ
গটেংয়ের ক্রিকেটার
গ্ল্যামারগনের ক্রিকেটার
গ্রিকুয়াল্যান্ড ওয়েস্টের ক্রিকেটার
দক্ষিণ আফ্রিকায় বার্বাডীয় প্রবাসী
বার্বাডোসের ক্রিকেটার
বর্ডারের ক্রিকেটার
ডারহামের ক্রিকেটার
বার্বাডীয় ক্রিকেটার
বার্বাডিয়ান ক্রিকেট কোচ
লিচেস্টারশায়ারের ক্রিকেটার
স্টাফোর্ডশায়ারের ক্রিকেটার
যুক্তরাজ্যে দেশত্যাগী বার্বাডিয়ান
দক্ষিণ আফ্রিকা জাতীয় ক্রিকেট দলের কোচ
কমনওয়েলথ গেমসে বার্বাডোসের প্রতিযোগী